text: Direktør: Lego er ikke bare leg
  25 februar 2015 kl. 19.31
  De farverige Lego-klodser er ikke bare legetøj. Det er også læring. Derfor delte Legos direktør onsdag legoklodser ud til dem, der var mødt frem til pressemøde.
  
  Tal og grafer var ikke i centrum, da Lego-koncernen i da fremlagde et rekordregnskab. For i stedet for at starte ud med at annoncere, at virksomheden har en flot overskud på 7 milliarder, så startede direktør Jørgen Vig Knudstorp med at dele små pakker med Lego ud til journalister og fotografer, der var mødt op til pressemødet.
  - Det, jeg gerne ville vise, det var, at når vi leger, så har vi det sjovt, men vi lærer også noget. Men også at når man kombinerer de her seks klodser, så når folk siger, at de vil bygge det samme, de vil lave en and, så bygger de nogle meget forskellige, og det er det, kreativitet er, siger en begejstret Lego-direktør til TV SYD.
  Du kan se hele interviewet - og se, hvor forskellige TV SYDs journalist Søren Laursens og Lego-direktørens ænder bliver - i klippet her (varighed 2:44)
  Her er de 24 egenskaber, man ifølge Lego-koncernen træner, når man leger med Lego:
  Følelsesmæssig reguleringSelvreguleringLangtidshukommelseOpmærksomhedMental billedsprogSystemtænkningUdøvende funktionerVisuel opfattelseImitationSociale funktionerPerspektivtagningSelvvurderingKognitiv fleksibilitetKorttidshukommelseFinmotorikRummelig ræsonneringArbejdshukommelseMental rotationSensorisk motorikRummelig visualisationKinæstesisk bevidsthedSymbolske repræsentationerVisuel søgningSelv-effektivitet
  
  